User:Josef Caruana/sandbox

Imwieled nhar id-19 ta' Marzu tal-1973, Josef Caruana hu l-kbir minn żewġ ulied tal-koppja Joseph u Mary neè Briffa.

Sakemm twieldet oħtu Michaela tmien snin wara, il-familja Caruana għexet fl-Isla għal madwar ħames snin, fejn Josef ukoll tgħammed fil-Bażilika ta' Marija Bambina. Fl-1978 spiċċaw emigraw lejn Londra minħabba opportunità ta' xogħol tal-missier fejn għamlu kważi sena. F'dan il-perjodu, Josef kien ħa l-edukazzjoni bikrija tiegħu fi skola f'Seven Sisters.

Meta rritornaw f' Malta huma stabbilixxew ruħhom fl-Imrieħel, waqt li t-tfajjel Josef kompla bl-edukazzjoni tiegħu fl-Iskola Primarja ta' Birkirkara u sussegwentement fil-Junior Lyceum, il-Ħamrun, u l-Junior College, l-Imsida.

Waqt li fil-bidu għamel żmien jaħdem fl-industrija tal-ospitalità, l-aspirazzjoni ewlenija ta' Josef kienet dik li jilħaq bdot. Minkejja li kien avvanzat fl-istudji u kien ukoll miġbud lejn il-lingwi, dan qatt ma kellu jseħħ u minflok fl-1992 ġie mħajjar japplika għal pożizzjoni li biddlitlu ħajtu. Minn hawn bdiet il-karriera ta' Josef mal-kumpanija tal-General Workers' Union (GWU), il-Union Press, pubblikatriċi tal-gazzetti L-ORIZZONT u IT-TORĊA, fost oħrajn.

Fl-1998 Josef iżżewweġ lil Sandra neè Bonello u llum għandhom tlett itfal - Kieran, Kaycie u Kendra. Huma joqogħdu fir-raħal żgħir, imma sabiħ, ta' Ħal Safi.

ĠURNALIŻMU
Wara tliet snin ġurnalist fid-dipartiment tal-isports, Josef kien trasferit fid-dipartiment tal-istaff editorjali fuq insistenza tal-Editur ta' dak iż-żmien, Frans Ghirxi. F'din is-sezzjoni mhux biss beda jinnamra mal-ilsien Malti ferm aktar mis-snin li għamel fuq il-bank tal-iskola, iżda wkoll mal-politika.

Ir-rakkonti ta' nannuh Andrew (Indri) Briffa, missier ommu, fost oħrajn dwar it-tbatijiet u s-sagrifiċċji tiegħu bħala suldat taħt is-Servizz Ingliż, fejn saħansitra daq il-ħabs għax attenda meeting tal-Partit Laburista, żgur rawmu fih l-ewwel twemmin Soċjalista li għadu jiddefendi u jgħożż sal-ġurnata tal-lum.

F'sena mal-Union Print, Josef tela' tarġa wara l-oħra sakemm fl-età ta' 37 sena laħaq l-ogħla kariga ta' Editur ta' L-ORIZZONT, bħala suċċessur tal-istess Frans Ghirxi. Din il-pożizzjoni okkupaha għal seba' snin bejn l-2010 u l-2017.

Fl-istess ħin fl-2015 u l-2016 serva bħala Aġent Editur tal-gazzetta IT-TORĊA wara l-irtirar tal-Editur Aleks Farrugia u ċ-ċaqliqa tad-Deputat Editur Ivin Catania bħala uffiċjal tal-komunikazzjoni tal-GWU.

POLITIKA
B'esperjenza ta' aktar minn seba' snin bħala l-Editur tal-ġurnal ta' kuljum L-ORIZZONT u inklużi sentejn bħala Aġent Editur ta' IT-TORĊA, il-politika mhix xi ħaġa ġdida għal Josef.

F'dan il-perjodu, fejn kien responsabbli anke legalment għal xejn inqas minn madwar 2,500 ħarġa tal-gazzetta, baqa' magħruf, b'mod partikolari, għal kitbietu b'determinazzjoni u qilla favur id-drittijiet tal-ħaddiem u ż-żgħir fis-soċjetà.

Għal 25 sena sħaħ fil-ġurnaliżmu lokali, hu ħadem favur il-kawża Soċjalista f'diversi kampanji elettorali, b'mod partikolari dawk ġenerali tad-9 ta' Marzu 2013 u t-3 ta' Ġunju 2017, it-tnejn meqjusin bħala fundamentali għal pajjiżna.

F'dawn is-snin ta' responsabbiltà kbira kellu jinzerta wkoll ġlidiet qliel għall-progress tal-poplu Malti kontra l-forzi kollha reazzjonarji fil-pajjiż, inklużi l-Partit Nazzjonalista, numru ta' midja li jappoġġjawh u oħrajn.

Dan kien il-każ fil-kampanja referendarja favur id-divorzju fl-2011 u fl-aħħar Elezzjoni ġenerali fejn il-Partit Laburista kompla jkabbar il-popolarità tiegħu.

F'daqstant żmien ukoll Josef stabbilixxa ruħu fost il-kummentaturi politiċi ewlenin f' pajjiżna.

F'KASTILJA
Xi żmien fil-bidu tal-2017 Josef beda jħoss li kien wasal iż-żmien għal sfida ġdida f'ħajtu u xahar u nofs wara l-Elezzjoni ġenerali ta' Ġunju aċċetta pożizzjoni fis-Segretarjat tal-Prim Ministru Joseph Muscat.

Hawnhekk hu ngħata, fost oħrajn, ir-responsabbiltà li jikkordina l-mistoqsijiet Parlamentari fost il-ministeri kollha. B'xogħol delikat u ta' responsabbità bħal dan, Josef xorta waħda sab mezz kif jaħdem bl-aħjar mod mad-diversi uffiċjali fil-ministeri responsabbli mill-mistoqsijiet Parlamentari rispettivi.

Din il-ħidma tiegħu kienet strumentali wkoll biex, fi ftit xhur u bi ftehim mal-amministrazzjoni tal-Parlament, l-Uffiċċju tas-Segretarju Permanenti Ewlieni u l-Università ta' Malta, jinbeda proġett ambizzjuż biex tinbidel kompletament is-sistema antika onlajn li joperaw biha l-mistoqsijiet Parlamentari.

XANDIR
'Il bogħod mill-politika, Josef ukoll mhux nieqes mill-popolarità u partikolarment leħnu mhux ġdid fix-xandir.

Għal eluf ta' semmiegħa tal-istazzjon tar-radju tal-Partit Laburista, ONE, Josef hu vuċi familjari ħafna, tant li ilu jippreżenta varji programmi sa mill-1992, dejjem fuq l-istess stazzjon.

Illum il-ġurnata hu l-vuċi assoċjata mal-Ħadd filgħodu u għall-aħħar snin il-programm tiegħu dejjem kien ikklassifikat l-aqwa mqabbel mal-istazzjonijiet kollha fil-pajjiż.

Fil-fatt il-programm tiegħu bl-isem “Bonġu Solid Gold”, li issa ilu jippreżenta għal kważi 25 sena sħaħ, għandu l-aħjar udjenzi fil-pajjiż kollu l-Ħadd filgħodu. Minn stħarriġ perjodiku tal-Awtorità tax-Xandir joħroġ li “Bonġu Solid Gold” jilħaq l-20,000 semmiegħ/a kull programm.